izzako/sundanese-pixelgpt huggingface dataset:
Déwi Gangga ngeureunkeun petana tuluy ngécéskeun yén anak-anak anu dilahirkeun ku manéhna téh mangrupa titisan ti Astawasu atawa dalapan Wasu
Tindakanana neuleumkeun orok-orok kasebut nyaéta pikeun ngaleupaskeun jiwa maranéhanana sangkan ngahontal sawarga, panyicingan para Wasu
Dina mangsa ka tukang, dalapan Wasu kasebut kungsi maok sapi sakti boga Resi Wasista
Alatan kanyahoan, maranéhanana tuluy disupata ku Resi Wasista sangkan kakuatan maranéhanana leungit sarta ngajanggélék jadi manusa
Salah sahiji ti dalapan Wasu kasebut ngaranna Prabata anu mangrupa pamingpin dina rancana maling kasebut
Alatan manéhna mangrupa palaku utama sarta katujuh Wasu séjénna ngan pipilueun, mangka Prabata baris ngajanggélék jadi manusa leuwih lila
Jaga Prabata ngajanggélék jadi manusa sakti anu ngaranna Déwabrata
Tapi saprak manéhna ngalakonan sumpah moal kawin mangka ngaranna dirobah jadi Bisma
Sanggeus ngécéskeun hal kasebut ka Prabu Santanu, Déwi Gangga anu masih ngandung leungit ti walungan Gangga
Prabu Santanu ahirna ngarélakeun permaisurina nu leungit sarta balik deui ka karaton, maréntah karajaan Astinapura
36 taun saterusna, Prabu Santanu anu keur bosen, jalan-jalan ka sisi walungan Gangga
Di dinya manéhna nempo saurang nonoman anu pohara kuat, sanggup mendet cai walungan Gangga
Nonoman kasebut nyaéta Déwabrata, anak kadalapan Prabu Santanu jeung Déwi Gangga
Sanggeus indungna (Dewi Gangga) mecenghul sarta ngécéskeun asal usul Déwabrata, Prabu Santanu ngajak Déwabrata ka karaton
Déwabrata tumuwuh jadi anak anu bakti ka kolot sarta mibanda jiwa satria nu luhung
Manéhna dicalonkan minangka penerus tahta
Ngadahup jeung Gandawati
Dina hiji mangsa sabot Prabu Santanu ngadéngé warta yén di palebah walungan Yamuna sumebar ambeu anu pohara seungit nyambuang
Ku rasa panasaran Prabu Santanu jalan-jalan ka walungan Yamuna
Manéhna manggihan asal ambeu seungit kasebut nyaéta ti saurang wanoja désa nu ngaranna Satyawati (atawa Gandawati alias Durgandini)
Wanoja kasebut geulis kawanti-wanti bawa ngajadi sarta awakna seungit
Prabu Santanu kapati-pati sarta boga niat rék ngalamar Satyawati
Bapa wanoja kasebut ngaranna Dasabala
Sabot Sang Raja ngalamar, Dasabala ngajukeun sarat yén Satyawati kudu jadi permaisuri sarta turunanana kudu jadi panerus tahta
Ngadéngé sarat kasebut, Sang Raja balik ka karaton kalayan haté nu remuk
Manéhna jadi gering nangtung ngalanglayung alatan terus mikiran wanoja pujaanana
Nempo bapana ngalanglayung, Déwabrata nalungtik marga lantaranana
Manéhna ngawakilan bapana ngalamar anakna Dasabala anu pohara dipidangdam beurang peuting ku bapana
Manéhna ogé sumpah moal rék kawin saumur hirup sarta moal narima warisan tahta turunan Raja Kuru sangkan jaga henteu lumangsung rebutan kakawasaan antara turunanana jeung turunan Durgandini
Ahirna Prabu Santanu jeung Satyawati ngadahup tuluy mibanda dua urang anak nyaéta Citranggada jeung Wicitrawirya
Prabu Santanu mangkat sarta Bisma nunjuk Citranggada minangka penerus tahta Astinapura
Jaga Wicitrawirya baris nurunkeun kulawarga Pandawa jeung Kurawa
Dina wiracarita Mahabarata, Ambalika (basa Sansakerta: अम्बालिका) mangrupa puteri Raja Kasi nu jadi pamajikan Wicitrawirya, Raja Astinapura
Babarengan jeung barayana, nyaéta Amba sarta Ambika, manéhna diboyong ku Bisma ka Astinapura lantara ieu satria hasil meunangkeun sayémbara nu diayakeun ku Raja Kasi (Bisma nangtang para raja sarta pangeran anu ngariung tuluy nalukkeun maranéhanana.)
Bisma mikeun para putri ka Satyawati, indung téréna, pikeun dikawinkeun ka Wicitrawirya
Tapi Wicitrawirya mangkat dina umur nu ngora saméméh méré turunan ka Ambalika
Sanggeus Wicitrawirya mangkat, Satyawati, minang saraya ka Resi Abiyasa, anakna ti Resi Parasara, pikeun neruskeun garis turunan Dinasti Kuru
Luyu jeung paménta Satyawati, Sang Resi ngadatangan randa Wicitrawirya pikeun dibéré turunan
Ambalika dititah ku Satyawati pikeun terus ngabeuntakeun panonna sangkan ulah ngababarkeun anakna nu bakal lahir lolong kawas anu geus karandapan ku Ambika (Ambika ngalahirkeun anak nu lolong nu dingaranan Dréstarastra)
Alatan taat kana paréntah mitohana, manéhna terus ngabeuntakeun panonna tapi manéhna jadi sepa sanggeus nempo rupa Sang Resi anu pikasieuneun
Mangka manéhna ngalahirkeun anak anu sepa (katarajang kasakit anemia) nu dingaranan Pandu, bapana para Pandawa
Ambalika hirup sawatara lila di Astinapura nepi ka manéhna mibanda incu, nyaéta para Pandawa jeung Kurawa
Mangsa Pandu geus mangkat, rarasaan Ambalika kapeupeuh
Ku bongbolongan ti Satyawati, Ambalika ninggalkeun kahirupan dunnya sarta indit ka leuweung
Babarengan jeung Satyawati sarta Ambika, maranéhanana ninggalkeun para penerus Dinasti Kuru di Astinapura
Widura (basa Sansakerta: विदुर; "Vidura") nyaéta salah saurang inohong protagonis dina wiracarita Mahabarata
Manéhna nyaéta adi téré Pandu jeung Dréstarasta alatan ngabogaan bapa anu sarua, tapi béda indung
Bapana Widura nyaéta Resi Abiyasa sarta indungna nyaéta saurang awéwé ti kasta sudra
Widura henteu milu turun jurit dina médan perang Kurusétra, nyaéta perang antara Pandawa jeung Kurawa
Dina bagian kahiji buku Mahabarata, nyaéta Adiparwa, dicaritakeun yén dina waktu Ambalika dipinang saraya pikeun datang ka Resi Abiyasa pikeun meunangkeun turunan, manéhna nampik alatan ngarasa sieun ku raut beungeut sang resi anu pohara pikasieneun
Demi nyumponan paménta mitohana, nyaéta Satyawati, Ambalika ngirimkeun saurang dayang pikeun manggihan Resi Abiyasa sorangan dina jero hiji kamar
Dayang kasebut ngaladénan sang resi kalayan alus antukna sang resi ngomong yén jaga anak anu baris dilahirkan ti pianakan dayang kasebut baris milampah mulia
Tapi hiji hal anu ngajadikeun Satyawati kuciwa nyaéta anak kasebut lain turunan minantuna, tapi turunan saurang ladén ti kasta sudra
Mangsa ngora sarta atikan
Waktu Widura masih ngora, manéhna diajar kalayan bimbingan Bisma jeung dua urang barayana
Nurutkeun Mahabarata, manéhna pangwijaksanana lamun dibandingkeun jeung dulur-dulurna
Manéhna diajar jadi mantri raja, samentara Pandu diangkat jadi panglima perang, sedengkeun Dréstarastra dipilih jadi putera makuta
Alatan Drétarastra lolong, Pandu ngagantikeunana sarta maréntah "atas nama" Dréstarastra, sedengkeun Widura jadi panaséhat raja jeung maturan Dréstarastra
Peran dina Dinasti Kuru
Widura mangrupa jelema anu waskita mangsa timbul niat jahat dina haté Dréstarastra jeung Duryodana pikeun nyingkahkeun para Pandawa
Mangka saméméh Pandawa miang ka Waranawata pikeun pakanci, Widura ngélingan Yudistira sangkan ati-ati ka para Kurawa jeung bapana Dréstarastra
Waktu kasalametan para Pandawa jeung indungna kaancam di Waranawata, sababaraha-kali Widura ngirimkeun duta pikeun mantuan para Pandawa ngaloloskeun diri tina unggal musibah anu tumiba
Dina pagétréngan antara Kurawa jeung Pandawa ngeunaan masalah Astinapura, Widura geus usaha pikeun ngadamékeun, pédah dua beulah pihak mangrupa hiji kulawarga sarta baraya
Dina usahana néangan katengtreman manéhna ngadatangan para pini sepuh Pandawa jeung Kurawa, di antarana Resi Bisma, Resi Drona, Prabu Dréstarasta, Kresna, Yudistira sarta Duryodana sarta nyarita yén manéhna anu nulis piagem pamasrahan Astinapura ti Resi Abiyasa ka Prabu Dréstarasta minangka pemangku karajaan sanggeus Prabu Pandu mangkat
Sabot perang di Kurusetra lumangsung, Widura tetep cicing di Asstinapura sanajan manéhna henteu ngabiluk para Kurawa
Dréstarata (basa Sansekerta: धृतराष ; "Dhritarāshtra") dina wiracarita "Mahabarata", nyaéta anak ti Wicitrawirya jeung Ambika
Manéhna lolong ti mimiti lahir alatan indungna nutupan panon sawaktu ngalakonan upacara "Putrotpadana" anu diayakeun ku Resi Abiyasa pikeun meunangkeun turunan
Dréstarata mangrupa lanceuk téré Pandu
Sabenerna Dréstarata anu mibanda hak jadi Raja Astinapura alatan manéhna mangrupa anak Wicitrawirya anu pangkolotna
Tapi manéhna lolong antukna pamaréntahan kudu dibikeun ka adina
Sanggeus Pandu mangkat, manéhna ngagantikeun kalungguhan adina kasebut
Dréstarata nyaéta salakina Gandari sarta bapana para Kurawa
Sanggeus Wicitrawirya mangkat tanpa mibanda turunan, Satyawati ngirim dua randa Wicitrawirya, nyaéta Ambika jeung Ambalika, pikeun manggihan Resi Abiyasa (anak Satyawati ti Resi Parasara), lantaran Sang Resi baris ngayakeun hiji upacara pikeun maranéhanana sangkan meunangkeun turunan
Satyawati ngajurung Ambika sangkan manggihan Resi Abiyasa di rohangan upacara
Sanggeus Ambikaasup ka rohangan upacara, manéhna nempo beungeut Sang Resi anu pohara pikasieuneun sarta panonna anu hurung ngempur
Hal éta ngajadikeun Ambika nutupan panonna
Alatan Ambika nutupan panon salila upacara lumangsung, mangka anakna lahir lolong
Anakna kasebut sanggeus lahir dingaranan Dréstarata
Alatan Dréstarata lahir lolong, mangka tahta karajaan dibikeun ka adina, nyaéta Pandu
Sanggeus Pandu mangkat, Dréstarata ngagantikeun manéhna salaku raja (kadangkala disebut pajabat pamaréntahan pikeun samentara waktu)
Dina maréntah, Dréstarata diréndéngan ku kulawarga sarta barayana, nyaéta para pinisepuh Wangsa Kuru kawas Bisma, Widura, Dorna, sarta Krépa
Waktu anak kahijina nyaéta Duryodana lahir, Widura jeung Bisma nganaséhatan Dréstarata sangkan miceun anakna kasebut alatan tanda-tanda goréng anu nyimbutan waktu kalahiranana
Tapi alatan rasa asihna ka anak kahijina kasebut, manéhna henteu téga ngalakonanana sarta tetep ngasuh Duryodana salaku anakna
Duryodana boga ambisi ngajadikeun dirina salaku panerus tahta Karajaan Kuru di Astinapura
Dréstarata ogé boga kahayang anu sarua, tapi manéhna kudu laku adil ka Yudistira, anu leuwih kolot manan Duryodana
Waktu Dréstarata nyalonkeun Yudistira jadi raja, hal éta malahan ngabalukarkeun rasa kuciwa anu pohara pikeun Duryodana
Sanggeus ngaliwatan sawala sarta ku bongbolongan Bisma, Karajaan Kuru dibagi dua
Wewengkon Astinapura dibikeun ka Duryodana sedengkeun Yudistira dibéré wewengkon anu tandus sarta padumukna jarang, anu dipikawanoh sabagé Kandawaprahasta
Ku bantuan ti dulur misan Yudistira, nyaéta Kresna jeung Baladéwa, maranéhanana ngarobah wewengkon tandus kasebut jadi makmur jeung agréng, sarta dipikawanoh sabagé Indraprahasta
Dréstarataa nyaéta salah sahiji ti sawatara pinisepuh Wangsa Kuru anu hadir nyaksian kaulinan dadu antara Duryodana, Dursasana, sarta Karna anu diwakilan ku Sangkuni, ngalawan Pandawa anu diwakilan ku Yudistira
Yudistira kaleungitan sagala kakayaanana dina kaulinan dadu kasebut, kaasup kailangan baraya sarta pamajikanana
Waktu Drupadi ditaranjangan ku Dursasana di hareupeun para hadirin dina baleriung kaulinan dadu, Dréstarata henteu ngedalkeun sakecap ogé
Manéhna henteu ngahulag tindakan Dursasana anu rék ngalaan pakéan Drupadi
Sanggeus usaha Dursasana pikeun naranjangan Drupadi henteu hasil, Bima sumpah yén jaga manéhna baris maéhan Dursasana sarta nginum getihna
Saterusna Dréstarata ngarasakeun wirasat goréng yén turunanana baris binasa
Manéhna gancang nyieun hiji kawijakan, maréntahkeun Duryodana sangkan sagala harta Yudistira anu baris jadi milik Duryodana gancang dipulangkeun
Manéhna ogé ngajurung sangkan Yudistira jeung barayana geura balik ka Indraprahasta
Tapi, alatan pangrojong Duryodana jeung Sangkuni, kaulinan dadu diayakeun deui pikeun anu kadua kalina
Ayeuna tarohanana lain harta, tapi saha anu éléh kudu ngabuang diri ka leuweung salila 12 taun, sanggeus éta hirup dina mangsa nyamur salila sataun, sarta sanggeus éta kaci balik ka karajaanana
Yudistira ogé henteu nampik ku harepan baris meunang, tapi sabalikna Yudistira éléh maén
Ahirna, Yudistira reujeung pamajikan sarta dulur-dulurnaa ngasingkeun diri ka leuweung sarta ninggalkeun karajaan maranéhanana
Waktu Pandawa ninggalkeun karajaanana, Dréstarata masih baluas ku sumpah Bima akibat panghina anu dipigawé ku anak-anakna
Alatan tindakan Dréstarata anu henteu ngomong sakecap ogé waktu Drupadi rék ditaranjangan di hareupeun umum, manéhna dicawad supaya leuwih mentingkan kawajiban salaku raja batan rasa asih salaku bapa ka anak
Perang di Kurusétra
Dréstarata mibanda saurang panungtun nu ngaranna Sanjaya
Sanjaya téh nyaéta alona Dréstarata alatan manéhna mangrupa anakna Widura, adi téré Dréstarata
Sanjaya dibéré kasinugrahan ku Resi Abiyasa sangkan manéhna bisa nempo mangsa nu geus kaliwat, mangsa ayeuna, sarta mangsa nu bakal disanghareupan
Sanjaya anu ngadongéngkeunkajadian di Kurusétra salila perang rongkah ka Dréstarata
Waktu Dréstarata dipinuhan ku kahariwang bakal ancurna Kurawa, manéhna sok nanya ka Sanjaya ngeunaan kaayaan di médan Kuru atawa Kurusétra
Warta anu dicaritakeun ku Sanjaya lolobana mangrupa warta sedih pikeun Dréstarata, lantaran anakna hiji-hiji nungtutan gugur ditelasan ku Arjuna jeung Bima
Sanajan warta ti Sanjaya mindeng ngaleutikkeun haté Dréstarata, tapi Dréstarata satia merhatikeun satiap kajadian anu lumangsung dina perang di Kurusétra
Ngancurkeun patung Bima
Dina wekasan perang, Dréstarata nahan rasa kasedih sarta kaambek ku gugurna para Kurawa
Waktu manéhna papanggih jeung para Pandawa anu ménta restuna alatan maranéhanana jadi pawaris tahta, manéhna ngarangkul maranéhanana hiji-hiji
Sabot anjog giliran Bima, pikiran jahat ngarasuk Dréstarata sarta rasa dendamna mecenghul ka Bima
Kresna nyaho yén sanajan Dréstarata lolong, manéhna mibanda kakuatan anu sarimbag jeung saratus gajah
Mangka kalayan gancang Kresna ngadorong Bima sarta ngagantina ku hiji patung nu nyarupaan Bima
Dina waktu harita ogé Dréstarata ngancurkeun patung kasebut nepi ka jadi lebu
Ahirna Bima salamet sarta Dréstarata mimiti ngarobah rarasaanana sarta méré kasinugrahan ka para Pandawa
Kahirupan saterusna jeung ajalna
Sanggeus perang rongkah di Kurusétra lekasan, Yudistira diangkat jadi Raja Indraprahasta sakaligus Astinapura
Sanajan kitu, Yudistira tetep némbongkeun rasa hormatna ka Dréstarata kalayan netepkeun yén tahta Raja Astinapura masih dicekel ku Dréstarata
Ahirna Dretarastra mutuskeun pikeun ninggalkeun kahirupan kadunyaan sarta ngumbara di leuweung minangka patapa babarengan jeung Gandari, Widura, Sanjaya, sarta Kunti
Di jero leuweung di Himalaya, maranéhanana palastra alatan leuweung kabeuleum ku seuneu
Satelit komunikasi nyaéta hiji satelit jieunan anu ditempatkeun di jomantara pikeun tujuan telekomunikasi
Satelit komunikasi modéren ngagunakeun orbit geosynchronous, orbit Molniya atawa orbit Bumi handap
Pikeun jaringan télékomunikasi tetep (henteu usik), satelit komunikasi jadi téknologi alternatif pikeun kabel komunikasi tambaga jeung sarabut optik
Satelit komunikasi ogé dipaké pikeun aplikasi mobil (usik) kawas komunikasi ka kapal laut jeung kapal terbang, di mana aplikasi téknologi séjén saperti kabel tambaga henteu praktis atawa mustahil
Alexander Graham Bell (Edinburgh, 3 Maret 1847–Nova Scotia, 2 Agustus 1922) nyaéta élmuwan, panimu, sarta nu ngadegkeun pausahaan telepon Bell
Sajaba karyana dina téknologi telekomunikasi, manéhna ogé méré sumbangan penting kana kamajuan dina téknologi aviasi sarta hidrofoil
Bell umumna dipikawanoh salaku panimu telepon, sanajan Kongrés AS dina bulan Juni 2002 netepkeun yén Antonio Meucci anu manggihan telepon téh
T1 atawa Sirkuit T1 nyaéta sambungan telepon digital anu dipaké di Amérika anu diwangun ku 24 kanal anu masing-masing lajuna 64Kbit pér detik sarta laju sakabéhna 1,544Mbit pér detik
Sambungan telepon ieu dipiboga ku pausahaan telekomunikasi
Unggal kanal bisa dikonfigurasikeun pikeun ngaliwatkeun data atawa sora sarta saban kanal bisa dijual misah, anu dingaranan fractional T1
Pikeun Éropah sarta Indonésia, standar anu dipaké nyaéta E1 nu ngandung 30 kanal nu lajuna masing-masing 64Kbit pér detik sarta laju sakabéhna 2,048Mbit pér detik
E1 atawa sirkuit E-1 (basa Inggris: "E-carrier") nyaéta ngaran format pangiriman (transmisi) digital nu maké 30 kanal sora digital nu lajuna 2,048 mégabit pér detik
E1 mangrupa standar anu dipaké di Éropah jeung Indonésia
Standar E1 ieu satara jeung standar T1 anu dipaké di Amérika, nu ngagunakeun 24 kanal sora digital kalawan laju 1,554 mégabit pér detik
Saluran atawa jalur (kanal) ieu ngawangun saluran telepon husus sarta dipaké munggaran pikeun sambungan "trunk" antara sentral-séntral telepon, tapi ayeuna geus réa diséwakeun ku pausahaan telekomunikasi pikeun jalur komunikasi data
Duplex nyaéta hiji istilah dina widang telekomunikasi anu ngarujuk kana komunikasi dua arah
Aya dua padika "duplexing", nyaéta Full-duplex
Dina komunikasi "full-duplex", dua pihak anu silih komunikasi baris ngirimkeun informasi sarta nampa informasi dina waktu anu sarua, sarta umumna merlukeun dua jalur (kanal) komunikasi
Komunikasi "full-duplex" ogé bisa dihontal ku ngagunakeun téknik "multiplexing", di mana sinyal anu ngarambat dina arah anu béda baris disimpen dina slot waktu (time slot) anu béda
Kakurang téknik ieu téh nyaéta téknik ieu ngurangan laju transmisi anu bisa nepi ka satengahna
"Half-duplex" mangrupa hiji mode komunikasi di mana data bisa dipancarkeun atawa ditarima sacara dua arah tapi henteu bisa sacara babarengan
Conto pangbasajanna nyaéta "walkie-talkie", di mana dua pamakéna kudu mencét hiji tombol pikeun ngomong sarta ngaleupaskeun pencétan pikeun ngadéngékeun sora batur ngomongna
Sabot dua urang ngagunakeun "walkie-talkie" pikeun komunikasi dina hiji waktu nu tangtu, ngan salah sahiji di antara maranéhanana anu bisa ngomong samentara pihak séjénna ngadéngé
Lamun duanana nyoba pikeun ngomong sacara babarengan, kaayaan "collision" (tabrakan) bakal lumangsung sarta kadua pamaké "walkie-talkie" kasebut henteu bisa silih regepkeun naon anu dikirimkeun ku batur ngomongna
Tempo ogé Simplex
Sekolah Tinggi Teknologi Telekomunikasi atawa STT Telkom nyaéta paguron luhur swasta milik PT Telekomunikasi Indonésia Tbk
(PT Telkom) anu mangrupa Badan Usaha Milik Nagara
Paguron luhur ieu perenahna persisna di Bandung Kidul, di wewengkon Dayeuh Kolot
STT Telkom nyaéta Paguron Luhur Swasta (PTS) anu museurkeun program-programna pikeun ngarojong kamekaran téknologi sarta industri telekomunikasi
Tujuan diadegkeunna ieu sakola téh pikeun nyumponan kaperluan ayana ahli dina industri telekomunikasi anu tumuwuh pohara gancang
Ngadegna STT Telkom nyaéta ku alpukahna Ir Cacuk Sudarijanto, diréktur utama PT Telkom taun 1988-1992
Tujuan awalna nyaéta pikeun nyadiakeun tanaga-tanaga ahli pikeun PT Telkom
Pikeun mayungan institusi-institusi atikan anu baris dirojongna, PT Telkom nyieun yayasan nu ngaranna Yayasan Pendidikan Telkom(YPT)
Yayasan Pendidikan Telkom (YPT) ngadegkeun STT Telkom jeung Sakola Tinggi Manajemen Bisnis Telkom
Tanggal resmi nangtungna STT Telkom nyaéta 28 Séptember 1990
Jalma-jalma anu miboga andil gedé dina naratas STT Telkom nyaéta Ir Bambang Hidayat sarta Ir Darmastoto
Waktu munggaran diadegkeun STT Telkom ngan nampa mahasiswa ti golongan pagawé PT Telkom
Dina taun 1991 jeung 1992 STT Telkom mimiti nampa mahasiswa ti SLTA umum jeung nawarkeun ikatan dines ka PT Telkom
Tapi alatan ayana parobahan kawijakan ti pihak manajemén PT Telkom, program béasiswa sarta ikatan dines dieureunkeun
Ayeuna STT Telkom nampa siswa anu asalna ti lulusan SLTA, mahasiswa anu baris neruskeun undakan studi S1 atawa S2 sarta pagawé pausahaan anu hayang ngaronjatkeun pangawasaan élmu sarta kéahlian dina widang téknologi telekomunikasi
Students STT Telkom mangrupa hiji portal milik komunitas mahasiswa STT Telkom
Portal ieu mekar saprak taun 1999 dimimitian ku riset group Laboratorium Internet Application and Reséarch Development (IARD) anu aya dina binaan jurusan Téknik Élektro STT Telkom waktu harita sarta terus dimekarkeun nepi ka ayeuna
Fitur anu pangréana dipikaresep nyaéta Forum Sawala Mahasiswa STT Telkom
Ogé geus mekar fitur séjénna kawas webchat (irc), Surélék Mahasiswa, blog, stréaming sarta nu séjénna
LUG STT Telkom
Mitembeyan tina gerakan pikeun ngamasarakatkeun pamakéan software bébas, Linux User Group STT Telkom ngadegkeun nu disebut LUG-STTTELKOM
Komunitas anu geus dimimitian saprak taun 2000 ieu ngupayakeun pikeun nyebarkeun hiji paradigma anu jejerna Open Source Campus Agreement (OSCA)
Ésénsi ti OSCA ieu sorangan katémbong ti lobana pamakéan software anu boga lisénsi bébas di kampus kalawan nyartakeun source code program pikeun ditalungtik leuwih jauh deui
Ku kituna, para sivitasa akademik bisa nyieun kréasi, modifikasi sarta ngarasakeun software kasebut pikeun saterusna disebarkeun atawa dijual kalawan tetep méré kabébasan anu sarua sarta pikeun kapentingan babarengan
Kalawan ngalakonan sagala rupa kagiatan leuleutikan anu lolobana ngawangun oprek Linux, LUG STT Telkom mindeng ngayakeun sawala leutik ngeunaan linux, ngoprék bareng, démo aplikasi linux, démo instalasi linux, sarta nu séjénna
STT Telkom Programming Club
Mangrupa kumpulan penalaran anu jadi ujung tumbak STT Telkom dina jero ngahontal préstasi ti kompetisi-kompetisi skala nasional sarta internasional
Programming Club ancrub dina jero widang programming hususna sarta IT umumna
Programming Club diadegkeun dina bulan Januari 2006 pikeun ngumpulkeun para programmer pangalusna nu aya di STT Telkom dina jero hiji wadah
Préstasi anu dihasilkeun nepi ka bulan Agustus 2007: jawara III Microsoft Imagine Cup Software Design, jawara III Microsoft Project Hoshimi, honorable mention ACM Indonésia National Contest 2007, jawara III Pekan Ilmiah Nasional Algorithm - Problem Solving and Security Contest, jawara II, III, IV, sarta V Genia National Programming Contest, sarta 16 kali asup ka final kompetisi IT nasional séjénna
Mimitina SMS dirarancang sabagé bagian tina GSM, tapi ayeuna geus bisa dilaksanakeun dina jaringan (raramat) mobil (usik) séjénna kaasup raramat UMTS
Hiji talatah SMS maksimal diwangun ku 140 byte, dina harti séjén hiji talatah bisa ngamuat 140 sipat 8-bit, 160 sipat 7-bit atawa 70 sipat 16-bit pikeun basa Jepang, Basa Mandarin sarta Basa Koréa anu maké Hanzi (Aksara Kanji / Hanja)
Sajaba ti 140 byte ieu aya data-data séjén anu dikandung
Aya ogé sawatara padika pikeun ngirim talatah anu leuwih ti 140 byte, tapi pamaké kudu mayar leuwih ti sakuduna
SMS bisa ogé dipaké pikeun ngirim gambar, sora jeung film
SMS wangun ieu disebut MMS
Talatah-talatah SMS dikirim ti hiji telepon mobil ka puseur talatah (SMSC dina basa Inggris), di dieu talatah ditunda sarta dicoba dikirim salila sababaraha kali
Sanggeus waktu anu geus ditangtukeun, biasana sapoé atawa 2 poé, tuluy talatah dihapus
SMS pohara populér di Éropah, Asia jeung Australia
Di Amérika Sarikat, SMS rélatif jarang dipaké
SMS populér alatan rélatif murah
Di Indonésia, gumantung pausahaanana hiji SMS kira-kira antara Rp
45,- nepi ka Rp
Alatan hésé ngetikna atawa pikeun ngahémat tempat, biasana talatah SMS disingket-singket
Tapi masalah kahésé ieu ayeuna geus katungkulan alatan réa telepon mobil anu mibanda fungsi kamus
Talatah-talatah SMS kungsi ngagemparkeun sarta ngabalukarkeun parobahan-parobahan leutik di masarakat
Badan Regulasi Télékomunikasi Indonésia, nu disingket BRTI, nyaéta hiji lembaga anu boga fungsi salaku badan regulator telekomunikasi di Indonésia
Telekomunikasi miboga sipat anu robah teterusan, ampir heneuweuh tungtungna sarta sanggup ngarobah tatanan di muka bumi, ngarobah pola pikir manusa, mangaruhan laku-lampah sarta kahirupan umat manusa
Télékomunikasi ayeuna geus jadi kaperluan hirup anu disajajarkeun jeung hak asasi manusa
Tujuh taun ka tukang télékomunikasi Indonésia asup kana lambaran sajarah anyar
Ngaliwatan Undang-undang Nomer 36/1999 ngeunaan Télékomunikasi, sektor ieu resmi ngaleupaskeun hak istiméwa monopolina pikeun sagancangna ngalakukeun transisi ka jaman kompetisi
Para pamaén anyar ogé diondang pikeun jadi operator jaringan atawa jasa di sektor ieu
Réa golongan bungah ngabagéakeun lahirna undang-undang télékomunikasi kasebut
Sumawona taun éta lahir ogé Undang-undang Nomer 5/1999 ngeunaan Larangan prakték Monopoli sarta Persaingan Usaha Henteu Sehat
Tapi tétéla kompetisi télékomunikasi jauh jeung nu dipikaharep
Mecenghul pihak-pihak nu ménta diwangun badan regulasi indepénden
Hiji Badan Regulasi Mandiri (IRB-"Independent Regulatory Body") anu diharepkeun bisa nangtayungan kapentingan publik (pamaké télékomunikasi) sarta ngarojong jeung nangtayungan kompetisi dina usaha télékomunikasi antukna jadi séhat, efisien sarta narik para invéstor
Tanggal 11 Juli 2003 ahirna pamaréntah ngaluarkeun Kaputusan Menteri Perhubungan No
31/2003 ngeunaan ditetepkeunana Badan Regulasi Télékomunikasi Indonésia (BRTI)
BRTI nyaéta tarjamahan tina IRB vérsi pamaréntah anu diharepkeun jadi hiji Badan Régulasi anu idéal
Koméntar satuluyna anu réa mecenghul nyaéta pamaréntah dianggap satengah haté alatan salah sahiji personel BRTI sakaligus jadi Pupuhu nyaéta Dirjen Postel
31/2003 kasebut geus dirobah ku Aturan Menteri Kominfo No
25/Per/M.Kominfo/11/2005 ngeunaan Parobahan Kahiji Kaputusan Menteri Perhubungan No
KM.31 taun 2003 ngeunaan Ditetepkeunana Badan Regulasi Télékomunikasi Indonésia] ogé henteu méré wewenang salaku éksékutor ka BRTI
Hal kasebut dituliskeun dina Kaputusan Menteri Perhubungan No
67 taun 2003 ngeunaan Tata Hubungan Gawé antara Departemen Perhubungan jeung Badan Regulasi Télékomunikasi Indonésia
Tapi leupas tina polemik di luhur, geus jadi pancén babarengan pikeun ngadorong sangkan BRTI anu geus kawangun ieu bisa digawé maksimal antukna bisa mecut mekarna industri télékomunikasi ngaliwatan iklim kompetisi, ngaronjatkeun éfisiénsi sarta nangtayungan kapentingan publik sacara "de facto" jeung "de jure"
Fungsi jeung Kawenang
Luyu jeung KM
31/2003 Luyu jeung KM
67/2003 Fungsi Nyieun Aturan Fungsi Pangawasan Fungsi Kadali Anggota
Anggota BRTI période 2006-2008 dilantik ku Menkominfo Sofyan Djalil tanggal 16 Januari 2006
Dumasar kana Kaputusan Mentri Kominfo Nomer 433/KPE/M.Kominfo/2007, tanggal 8 Oktober 2007, Anggota BRTI nu ngawakilan pamaréntah nyaéta Prof. Dr. Ahmad Ramli anu ayeuna jadi "Kepala Badan Pembinaan Hukum Nasional" anu geus dibébastugaskan tina jabatanana salaku staf Ahli Widang Hukum Menkominfo, diganti ku Prof Abdullah Alkaff, M
Sc., Ph.D. Ayeuna Prof. Alkaff nyekel kalungguhan salaku staf Husus Menkominfo
Hanjeli ("Coix lacryma-jobi"), disebut ogé hanjéré nyaéta hiji tutuwuhan tropis ti kulawarga Poaceae (kulawarga jukut) pituin Asia Wétan jeung Tenggara
Di Tatar Sunda sisi wetan (wewengkon Cirebon jeung Jawa Tengah bagian kulon nu basa ibuna basa Sunda) aya nu nyebut "kanjeli"
Mun dipelak di tempat séjén, hanjeli jadi tutuwuhan taunan
'Cangkang' siki hanjeli nu kelirna bodas hérang teuas pisan, antukna sok diuntuykeun jadi geulang, kongkorong, atawa tasbéh
Di sababaraha nagara Asia, hanjeli dijual pikeun dipasak
Di Sunda sikina sok dibubur, di Koréa tipung sikina ditinyuh jadi "yulmu cha" (율무차, 'entéh hanjeli'), di Cina dibubur amis, "yì mí shǔi" (薏米水)
Di Koréa jeung Cina, hanjeli ogé dipeuyeum pikeun diala arakna, sedengkeun di Jepang mah dijieun cuka
Pitarubak (Basa Indonésia: "pita lebar" atawa "jalurlebar", , ) nyaéta istilah dina Internet pikeun sambungan internét kalayan pangiriman data dina laju nu gancang
Aya dua wanda pitarubak anu ilahar, nyaéta DSL jeung kabel modem, anu sanggup ngirimkeun data dina laju 512 kbps atawa leuwih, nyaéta kira-kira 9 kali leuwih gancang batan modem anu ngagunakeun kabel telepon standar
Aksés internet pita rubak jadi pasar jasa télékomunikasi anu tumuwuh kalayan gancang dina awal taun 2000-an; hiji panalungtikan nyebutkeun yén pamakéan internét pitarubak di Amérika Sarikat tumuwuh ti 6% dina bulan Juni 2000 nepi ka ampir 30% dina taun 2003
Sawatara pamakéan pitarubak geus ngahontal laju 20 Mbit/detik, nyaéta sababaraha ratus kali leuwih gancang batan nu aya dina mangsa internét mitembeyan sarta béayana ogé leuwih murah
Sanajan kitu, waragad sarta unjuk gawéna béda-béda di tiap nagara
Nagara nu penetrasi pamakéan pitarubakna pangluhurna di dunya nyaéta Koréa Kidul, di mana 23,17% (nurutkeun data bulan Désémber 2003) ti padumukna ngamangpaatkeun sambungan internét pitarubak
Piatarubak mindeng disebut internet laju-gancang, alatan biasana mibanda laju aliran data anu gancang
Ilaharna, sambungan internét nu lajuna 256 kbit/d (0,256Mbit/d) atawa leuwih dianggap salaku internét pitarubak
Rékomendasi International Telecommunication Union Séktor Standardisasi (ITU-T) nomer I.113 netepkeun pitarubak sabagé kamampuh (kapasitas) pengiriman data anu leuwih gancang ti laju utama ISDN nu 1,5 nepi ka 2 Mbit/d
Définisi FCC pikeun pitarubak kira-kira 200 kbit/d dina hiji arah, sarta pitarubak canggih sahenteuna boga laju 200 kbit/d dina dua arah
OECD netepkeun pitarubak sabagé 256 kbit/d dina saeutikna hiji arah sarta laju ieu anu pangditarimana di sakuliah dunya
Alatan pita rubak anu dijual ka langganan terus ngaronjat, bisa ditorah yén layanan vidéo on demand nu dikirimkeun ngaliwatan internet baris jadi beuki populer
Sanajan kitu kiwari layanan kasebut masih merlukeun jaringan anu husus
Laju data dina lolobana layanan pita rubak masih henteu nyukupan pikeun nyadiakeun layanan vidéo nu boga kualitas alus alatan MPEG-2 masih merlukeun laju 6 Mbit/d pikeun hasil anu alus
Format MPEG-4 ngirimkeun vidéo kualitas-alus dina laju 2 Mbit/d ngaliwatan modém kabel sarta ADSL pangmutahirna
Format Ogg Tarkin diharepkeun bisa nganterukeun layanan kalayan unjuk gawé anu sabanding
Téknologi standar nu panglobana dipaké nyaéta DSL, dituturkeun ku modem kabel
Téknologi anu leuwih anyar pikeun sambungan telepon twisted pair kawas VDSL jeung sambungan serat optik
Pikeun wewengkon anu henteu kawengku ku layanan kabel, réa komunitas nu geus mitembeyan masangkeun jaringan Wi-fi
Sambungan Internet satelit ngagunakeun hiji satelit dina orbit geostationary pikeun nganteurkeun data ti pausahaan satelit ka saban langganan
Internet satelit mangrupa salah sahiji cara pangmahalna pikeun meunangkeun aksés internet pita rubak, tapi di wewengkon pilemburan cara ieu mungkin hiji-hijina cara nu sadia
Tapi, untungna, ka dieunakeun waragad terus turun sarta bisa bersaing jeung pilihan pita rubak séjénna
ISP tanpa kabel
ISP tanpa kabel biasana ngagunakeun sistem radio Wi-fi IEEE 802.11 pikeun nyambungkeun titik anu pajauh, tapi ogé bisa ngagunakeun sistem komunikasi radio daya tinggi séjénna
T-1/DS-1 nyaéta hiji wanda sambungan anu ngamungkinkeun langganan di pilemburan nyambung ka layanan internét pita rubak, tapi biayana pohara mahal gumantung kana jarak langganan ka ISP
Dial-up connection atawa disingget dial-up nyaéta istilah basa Inggris pikeun téknologi informasi anu nujul kana aksés Internet kalayan ngagunakeun sambungan telepon tetep atawa telepon mobil
Mimitina komputer, ngaliwatan modem nelepon ("dial-up") ka nu ngayakeun Jasa Internet (nu disebut Internet Service Provider nu disingget ISP)
Sanggeus komputer urang nyambung ka ISP mangka sagancangna ISP kasebut nyambungkeun komputer urang kana Internet sarta saterusna mungkas sambungan telepon jeung komuter urang
Kiwari réa kénéh jelema anu ngagunakeun layanan Dial-up ieu lantaran kateumampuh pikeun meunangkeun layanan sambungan Internet nu lajuna gancang (high-speed Internet connection), alatan kawates ku waragad jeung wewengkon géografis
Pikeun narima layanan sambungan Internet Dial-up ieu, urang merlukeun: Anu perlu dipigawé ku urang nyaéta: Sanggeus komputer urang nyambung ka ISP mangka waktu éta ogé komputer urang geus nyambung ka Internet sarta urang bisa mitembeyan ngaprak di Internet
Hubungan urang ka Internet ngan lumangsung salila urang mertahankeun sambungan (konéksi) komputer urang ka ISP ngaliwatan modem
Mangsa urang megatkeun sambungan modem ka ISP mangka saharita kénéh kompuer urang kapegatkeun tina Internet
Sambungan anu dijeiun antara komputer urang jeung ISP nyaéta sambungan lokal (ngagunakeun pulsa telepon lokal) tapi urang geus bisa asup kana Internet sarta nyukcruk patempatan-patempatan séjén di sakuliah dunya
Tangtu waé ‘datangna’ urang ka patempatan séjén kasebut boga sipat maya (henteu nyata) alatan urang ngan bisa laha-loho kana informasi anu ngeusian komputer-komputer séjén di sakuliah dunya anu nyambung kana Internet
Alatan sipatna anu maya ieu pisan mangka Internet dipikawanoh savagé "cyberspace" (dunya maya)
Sambungan Dial-up ieu umumna dipaké ku pribadi-pribadi anu hayang asup ka Internet ti imah
Komputer anu dipaké pikeun meunangkeun sambungan dial-up ilaharna nyaéta hiji komputer tunggal (lain jaringan komputer) Contoh cara nyambung kana Internet ngaliwatan ISP “Telkomnet Instan”: Dina nyambungkeun diri kana Internet, aya sawatara léngkah anu kudu dipigawé ku komputer, nyaéta:
Difraksi nyaéta sumebarna gelombang, contona cahya, alatan ayana halangan
Beuki heureut lolongkrang dina hahalang anu bisa diliwatan, mangka wewengkon sumebarna gelombang sakaluarna tina hahalang beuki lega
Hal ieu bisa diterangkeun ku prinsip Huygens
Dina animasi nu aya dina gambar di luhur beulah katuhu katémbong ayana pola poék jeung caang, hal éta tamaha tina wavelet-wavelet anyar anu kawangun dina jero lolongkrang heureut kasebut silih interférensi
Pikeun nganalisa atawa miragakeun pola-pola kasebut, bisa dipaké Transformasi Fourier anu disebut ogé minangka Fourier Optik
Dina widang kriptografi, énkripsi nyaéta prosés ngamankeun hiji informasi ku cara ngajadikeun informasi kasebut henteu bisa dibaca tanpa bantuan pangaweruh husus
Lantaran énkripsi geus dipaké pikeun ngamankeun komunikasi di réa nagara, ngan organisasi-organisasi nu tangtu sarta individu anu ngabogaan kapentingan nu pohara ngadesek ngeunaan karusiah nu ngagunakeun énkripsi téh
Di patengahan taun 1970-an, énkripsi nu beurat dimangpaatkeun pikeun pangamanan ku sekertariat agen pamaréntah Amérika Sarikat dina domain public Kiwari énkripsi geus dipaké dina rupa-rupa sistem, kawas Internet "e-commerce", jaringa telepon mobil sarta ATM pikeun bank
Énkripsi bisa dipaké pikeun tujuan kaamanan, tapi téknik séjén masih diperlukeun pikeun nyieun komunikasi anu aman, utamana pikeun mastikeun integritas (keutuhan) sarta autentikasi (kaaslian) hiji talatah
Contona, "Message Authentication Code" (MAC) atawa "digital signature"
cipher nyaéta hiji algoritma pikeun mintonkeun énkripsi sarta kabalikanana dekripsi, mangrupa saruntuyan undakan léngkah anu ditetepkeun nu kudu dituturkeun minangka prosedur
Alternatif séjén nyaéta "encipherment"
Informasi anu asli disebut sabagé "plaintext", sarta wangun anu geus diénkripsi disebut sabagé "chiphertext"
Talatah "chipertext" téh eusina sakumna informasi tina talatah "plaintext", tapi henteu dina format anu teu bisa dibaca manusa atawa komputer tanpa ngagunakeun mékasnisme anu pas pikeun macana (ngalakonan dékripsi)
Sajaba ti infoprmasi utama, "cipher" ilaharna ngabogaan paraméter anu disebut konci
Prosedur énkripsi pohara rupa-rupa gumantung kana konc
Tanpa ngagunakeun konci, "chiper" henteu bisa dipaké pikeun énkirpsi atawa dekripsi
"Cipher" versus "kode"
Dina pamakéan non téknis, hiji kode rusiah ("secret code") mangrupa hal anu sarua jeung "cipher"
Dumasar kana sawala sacara téknis, sanajan kumaha ogé, "kode" jeung "cipher" dijelaskeun ku dua konsép nu béda
"Kode" dijieun dina tingkat pamahaman, nyaéta kecap atawa frasa dirobah jadi hiji hal anu séjén
Sedengkeun "Cipher" dijieun dina tingkat anu leuwih pondok, nyaéta dina tingkat hurup atawa sakumpulan hurup, dina cara modéren mah malah dina unggal-unggal bit
Sawatara sistem ngagunakeun boh "kode" boh "cipher" dina sistem anu sarua nu disebut ogé "superencipherment" pikeun ngaronjatkeun kaamanan
Nurutkeun sajarahna, kriptografi dipisah dumasar dikotomi "kode" jeung "cipher", sarta pamakéan "kode" ngabogaan terminologi sorangan, hal anu sarua ogé ogé lumangsung pikeun "cipher": ""encoding", "codetext", "decoding"" jeung sajabana
Sanajan kumaha ogé, "kode" mah gampang kabuka ku sagala rupa cara kaasup ku kriptoanalisis sarta hésé pikeun ngokolakeun daptar kode anu rumit
Ku alatan éta, "code" henteu deui dipaké dina kriptografi modéren, sarta "cipher" jadi téknik anu leuwih dominan
Aya réa pisan wanda énkripsi
Algoritma anu dipaké dina awal sajarah kriptografi geus pohara béda jeung padika modéren
"Cipher" modéren digolongkeun dumasar kana kumaha "cipher" kasebut dijalankeun sarta naha ngagunakeun hiji atawa dua konci
Sajarah "Cipher" mangsi jeung dina jaman baheula mindeng disebut minangka "cipher" klasik
"Cipher" klasik kaasup ogé "cipher" gaganti sarta "cipher" transposisi
Dina awal abad 20, mesin-mesin anu leuwih mutahir dipaké pikeun kapentingan énkripsi, mesin rotor, mangrupa skéma munggaran anu leuwih kompléks
Padika énkripsi dibagi kana algoritma "symmetric key" jeung algoritma "asymmetric key"
Dina algoritma "symmetric key" (contona, DES jeung AES), pangirim jeung panarima kudu ngabogaan konci anu dipaké babarengan sarta dijaga karusiahanana
Pangirim maké konci ieu pikeun énkripsi sarta panarima ngagunakeun konci anu sarua pikeun dekripsi
Dina algoritma "asymmetric key" (contona, RSA), aya dua konci nu béda, hiji "public key" nu dipedar sarta ngabeunangkeun saha waé pangirimna pikeun ngalakonan énkripsi, sedengkeun hiji deui "private key" dijaga karusiahanana ku panarima sarta dipaké pikeun ngalakonan dekripsi
Cipher "symmetric key" bisa dibédakeun kana dua wanda, gumantung kana kumaha "cipher" kasebut dijalankeun dina blok simbol naha dina ukuran anu tetep ("block ciphers"), atawa dina aliran simbol nu mayeng ("stream ciphers")
Kabel telekomunikasi jero laut nyaéta kabel anu ditempatkeun di handapeun beungeut laut pikeun nyambungkeun jaringan telekomunikasi antar nagara
Kabel telekomunikasi jero laut munggaran mawa data telegrafi
Generasi satuluyna mawa sinyal telekomunikasi telepon, sarta saterusna data komunikasi
Sakumna kabel modéren ngagunakeun téknologi serat optik pikeun mawa data digital, anu saterusna ogé pikeun mawa data telepon, internet, sarta ogé data pribadi
Operator telekomunikasi di Indonésia dina taun 1990-an geus ngagunakeun kabel jero laut pikeun nyambungkeun pulo-pulo di Indonesia
Pamakéan kabel laut serat optik mibanda réa kauntungan dibandingkeun jeung ngagunakeun gelombang mikro digital (radio térestrial) anu mibanda kakurang dina hal ribakpita, ku kituna, ka hareup, pamakéan kabel serat optik condong baris beuki réa boh di darat boh di laut
Pamasangan kabel laut dipigawé ku kapal kabel (Cableship) anu dirarancang husus pikeun masang kabel laut
Cableship mibanda kakurang nyaéta henteu bisa masang kabel dina laut nu caina déét, ku kituna pikeun wewengkon cai déét (Shore End) biasana digunakeun Barge Cable, anu sanggup ngahontal wewengkon laut anu jerona nepi ka saméter
Dina taun 2005, kabel telekomunikasi jero laut geus nyambungkeun sakumna buana nu aya di dunya kajaba buana Antarktika
Hunt, Bruce J
Europhysics News (2004), Vol
35 No 6
Orbit Bumi Handap (basa Inggris: low éarth orbit, Léo) nyaéta hiji orbit sakurilingeun bumi antara atmosfer jeung sabuk radiasi Van Allen, kalayan hiji sudut kamiringan (inklinasi) nu handap
Watesan ieu henteu ditetepkeun sacara pasti tapi biasana kira-kira antara 200 nepi ka 1200 km (124-726 mil) di luhureun muka bumi
Orbit ieu biasana aya di handapeun intermediate circular orbit (ICO) sarta jauh di handapeun orbit géosetasionér
Orbit nu leuwih handap ti Léo henteu stabil sarta baris turun sacara gancang alatan g|s|kan atmosfir
Objek nu kapanggih di Léo nyaé|ta gas atmosfir dina termosfir (kira-kira 80–500 km di luhur) atawa eksosfir (kira-kira 500 km ka luhur), gumantung kana luhurna orbit
Quadrature amplitude modulation (QAM) nyaéta hiji cara numpangan (ngamodulasi) dua gelombang pamawa data ku cara ngarobah amplitudo dua gelombang pamawa kasebut
Dua gelombang kasebut biasana sinusoida sarta béda fase di antara dua gelombang kasebut 90 °; ku alatan éta disebut pamawa -quadrature
Saperti cara modulasi séjénna, QAM mawa data ku cara ngarobah sawatara aspék tina sinyal pamawa, atawa gelombang pamawa (nu biasana sinusoid)
Dina hal QAM, amplitudo kadua gelombang dirobah (dimodulasi) pikeun ngawakilan sinyal data
Rubakpita (Basa Indonésia: "lebar pita" ) dina téknologi telekomunikasi nyaéta lega wewengkon frékuénsi tinangtu atawa béda antara frékuénsi panghandapna jeung frékuensi pangluhurna dina wewengkon frékuénsi tinangtu
Contona, sambungan telepon mibanda 'rubakpita" 3000Hz "(Hertz)", anu mangrupa wewengkon antara frékuénsi pangluhurna (3300Hz) sarta frékuénsi panghandapna (300Hz) anu bisa diliwatan ku sora manusa
Dina jaringan komputer, "rubakpita" nujul kana laju pamindahan data, umumna dina hijian Kbps (kilobit pér detik/"kilobite per second")
Bandwidth filter (atawa sistem)
"Bandwidth" WB Low-pass filter idéal sarua jeung cutoff frequency bogana, nyaéta formula_1
"Bandwidth" bandpass filter idéal sarua jeung WB = formula_2c2 - formula_2c1
Titik tengah formula_4 = (formula_2c1 + formula_2c2)/2 disebut frékuénsi tengah filter
Sahiji bandpass filter disebut pita sempit lamun WB « formula_4
Euweuh définisi "bandwidth" pikeun high-pass filter jeung bandstop filter
Pikeun filter dina pamakéan sapopoé atawa filter non-idéal, définisi umum pikeun "bandwidth" filter nyaéta "bandwidth" 3-dB, W3 dB
Dina hal low-pass filter, W3 dB ditetepkeun salaku frékuénsi positif di mana spéktrum amplitudo formula_8 turun nepi ka hiji harga nu sarua jeung formula_9
Pikeun bandpass filter, W3 dB ditetepkeun sabagé béda anatara dua frékuénsi di mana formula_8 turun nepi ka hiji harga nu sarua jeung formula_11 kali harga puncak formula_12 dina frékuénsi tengah filter formula_4 (nu disebut frékuénsi tengah pita atawa "midband frequency")
Perlu dicatet yén "bandwidth" didéfinisikeun di sapanjang sumbu frékuénsi positif
"Bandwidth" tina hiji sinyal bisa didéfinisikeun sabagé amparan frékuénsi di mana sabagian gedé énergi atawa daya ngadumuk
Définisi ieu rada midua sarta gumantung kana pajangjian
Jadi aya réa définisi pikeun "bandwidth" sinyal
Contona, "bandwidth" daya tina hiji sinyal ditetepkeun sabagé formula_14 di mana formula_15 mangrupa amparan di mana 99% daya ngadumuk
"Bandwidth" sinyal x(t) ogé bisa didéfinisikeun sarua jeung "bandwidth" filter nyaéta "bandwidth" 3 dB
Satelit nyaéta objék (barang) anu ngurilingan (ngorbit) objék (barang) séjén dina période puteran sarta rotasi tinangtu
Aya dua rupa satelit nyaéta satelit alam jeung satelit jieunan
Sésa artikel ieu baris medar satelit jieunan
Satelit astronomi nyaéta satelit anu dipaké pikeun nitétan planét, galaksi, jeung objék angkasa séjénna anu jauh
Satelit Telekomunikasi nyaéta satelit jieunan anu dipasang di angkasa kalayan tujuan pikeun ngalangsungkeun telekomunikasi ku cara ngagunakeun radio dina frékuensi gelombang mikro
Lolobana satelit télékomunikasi ngagunakeun orbit geosinkron atawa orbit geostasioner, sanajan sababaraha wanda satelit panganyarna ngagunakeun orbit Bumi handap
Satelit Panitén Bumi nyaéta satelit anu dirarancang husus pikeun nitétan Bumi ti orbit, kawas satelit reconnaissance tapi dimaksudkeun pikeun pamakéan non-militer kawas paniténan lingkungan, météorologi, pembuatan péta, jeung sajabana
Satelit navigasi nyaéta satelit anu ngagunakeun sinyal radio anu dikirimkeun ka panarima di muka bumi pikeun nangtukeun patempatan (poisi) hiji titik di muka bumi
Salah sahiji satelit navigasi anu pohara populér nyaéta GPS milik Amérika Sarikat sajaba ti éta aya ogé Glonass milik Rusia
Lamun garis nu ngahubungkeun satelit jeung panarima di muka bumi teu ngarandapan gangguan mangka, ku cara maké hiji pakakas, panarima sinyal satelit (panarima GPS), bisa meunangkeun data posisi di hiji tempat kalawan katalitian din ukuran sababaraha méter dina waktu harita kénéh (réal time)
Satelit Mata-mata nyaéta satelit panitén Bumi atawa satelit telekomunikasi anu dipaké pikeun tujuan militér atawa mata-mata
Setasiun Angkasa nyaéta struktur jieunan manusa anu dirarancang sabagé tempat dumuk manusa di angkasa
Setasiun angkasa dibédakeun ti pasawat angkasa séjénna ku euweuhna propulsi pasawat angkasa utama atawa fasilitas pikeun badarat; sarta tutumpakan séjén dipaké sabagé alat transportasi ti setasiun jeung ka setasiun
Setasiun angkasa dirarancang pikeun hirup jangka-menengah di orbit, pikeun période waktu mingguan, bulanan, atawa malah taunan
Satelit Cuaca nyaéta satelit anu diguanakan pikeun nitetan cuaca sarta iklim Bumi
Satelit Miniatur nyaéta satelit anu hampang sarta leutik
Klasifikasi kakara dijieun pikeun ngagolongkeun satelit-satelit ieu: satelit mini (500–200 kg), satelit mikro (di handapeun 200 kg), satelit nano (di handapeun 10 kg)
Satelit dikategorikan dumasar luhur jeung handapna orbit, sanajan hiji satelit bisa ngorbit dina luhur nu béda-béda
Ngaran orbit di handap ieu nyaéta ngaran orbit husus anu ogé dipaké pikeun ngagolongkeun satelit:
Voice over Internet Protocol (ogé disebut VoIP, IP Telephony, Internet telephony atawa Digital Phone) nyaéta téknologi anu ngamungkinkeun komunikasi sora jarak jauh ngaliwatan média Internet
Dina VoIP, data sora dirobah jadi kode digital sarta dikamalirkeun ngaliwatan jaringan nu ngirimkeun paket-paket data, lain ngaliwatan jaringan sirkuit analog telepon pikeun sora
Définisi VoIP nyaéta sora anu dikirimkeun ngaliwatan protokol internét nu dina basa Inggris disebut Internet Protocol atawa (IP)
Babandingan jeung jaringan telekomunikasi sora konvénsional
Dina jaringan télékomunikasi sora konvénsional, terminal telepon langsung nyambung kana Privat Automated Branch exchange (PABX) atawa lamun langganan PT TELKOM mah nyambung langsung kana Sentral telepon Otomat (STO) pangdeukeutna
Dina STO ieu aya daptar nomer-nomer telepon anu disusun sacara uundakan luyu jeung wewengkon wengkuan STO
Lamun ti terminal telepon kasebut urang arék nelepon ka batur mangka tombol terminal telepon anu dipencét baris ngrimkeun informasi patempatan atawa nomer anu dituju ngaliwatan nada-nada DTMF, saterusna jaringan télékomunikasi konvénsional baris sacara otomatis numbukeun terminal telepon urang jeung terminal telepon nu dituju
Wangunan pangbasajanna tina sistem VoIP nyaéta dua komputer anu nyambung kana internet
Sarat-sarat dasar pikeun ngalumangsungkeun layanan VoIP nyaéta komputer anu nyambung kana internet kudu miboga kartu sora anu dihubungkan kana speaker jeung mikropon
Ku cara maké pakakas lemes (software), dua pamaké komputer kasebut bisa komunikasi ngaliwatan sambungan VoIP
Wangun komunikasi kasebut bisa dina wangun silih tukeur koropak (file), sora jeung gambar
Sanajan kitu, maksud utama layanan VoIP nyaéta hubungan dua pamaké komputer dina wangun sora
Lamun patempatan dua pamaké komputer kasebut dipisahkeun ku jarak nu jauh (antar dayeuh, antar nagara) mangka bisa ditempo kauntungan tina sagi waragad; dua beulah pihak ngan cukup mayar waragad pikeun pulsa internét hungkul, anu biasana leuwih murah batan waragad pamakéan telepon sambungan langsung jarak jauh (SLJJ) atawa sambungan langsung internasional (SLI)
Dina lalampahanana, sistem sambungan VoIP nyorang évolusi
Wangunan terminal nu digunakeun ogé henteu ngan kawates ku komputer hungkul, tapi terminal séjén kawas terminal telepon bisa nyambung kana jaringan VoIP
Jaringan data digital nu maké gateway (gerbang) VoIP ogé bisa nyambung kana PABX atawa jaringan analog telepon
Komunikasi antara komputer jeung terminal (extension) di kantor ogé bisa lumangsung
Komunikasina henteu waé ngan ukur dina wangun sora, tapi ogé bisa dina wangun tulisan (chating) atawa, lamun jaringanana cukup gedé, bisa dipaké pikeun Vidéo Conference
Dina wangun anu leuwih kabéhdieunakeun, komunikasi ieu leuwih dipikawanoh sabagé IP Telephony anu mangrupa komunikasi dina wangun multimédia minangka kamekaran tina komunkasi sora (VoIP)
Keluwesan VoIP dina wangun jaringan, pakakas sarta média komunikasina ngajadikeun VoIP jadi gancang populér di masarakat
Husus pikeun VoIP, wangun primitifna nyaéta PC ka PC
Ku cara nyambungkeun PC nu miboga soundcard (kartu sora) kana jaringan VoIP mangka komputer kasebut geus bisa dipaké
Kamekaran satuluyna nyaéta digabungkeunana jaringan PABX jeung jaringan VoIP
Di dieu diperlukeun gerbang VoIP
Gambaranana nyaéta lawan ngomong ngagunakeun komputer pikeun ngahubung ka hiji kantor nu miboga gerbang VoIP
Kamajuan leuwih jauh tina konfigurasi ieu ngawangun gabungan PABX antara dua lokasi kalawan ngagunakeun jaringan VoIP
Salila maké protokol TCP/IP mangka dua lokasi ieu bisa nyambung
Anu pangkomplékna nyaéta wangun jaringan anu ngagunakeun kabéh kamungkinan anu aya maké sagala rupa wangun jaringan anu sadia
Diperlukeun saeutik tambahan kaahlian pikeun ngajalankeun wangun jaringan anu komplek kawas kitu
Mimitina, wangun rjaringan PoIP téh tertutup pikeun antar patempatan dina pamakéan sorangan (Internal, privat)
Wangun jaringan VoIP satuluyna mekar leuwih komplék
Pikeun pamakéan antar cabang dina komunikasi internal, VoIP dipaké salaku panyambung antar PABX
Kamajuan satuluyna nyaéta gabungan PABX kasebut henteu waé ngagunakeun jaringan tertutup tapi geus maké internet salaku wangunan komunikasi antar kantor kasebut
Aplikasi VoIP jeung Kaamananana
Salah sahiji panerapan VoIP nu sayagi nyaéta Skype
Skype téh software aplikasi komunikasi sora dumasar kana IP ngaliwatan internét antar sasama pamaké Skype
Dina mangsa ngagunakeun Skype mangka pamaké Skype anu keur online baris néangan pamaké Skype séjénna tuluy mimiti ngawangun jaringan pikeun manggihan pamaké-pamaké séjénna
Skype ngabogaan sagala rupa fitur anu bisa ngagampangkeun pamakéna
Skype ogé dilengkepan ku Skypéout jeung Skypein anu ngamungkinkeun pamaké Skype bisa nyambung jeung pamaké telepon konvénsional sarta telepon selulér